open-index/open-wikipedia-markdown huggingface dataset:
Šebos karalienė

**Šebos karalienė** () – Senojo Testamento veikėja, legendinė Šebos karalystės, buvusios pietinėje Arabijoje ir gyvavusios VIII a. pr. m. e. – IV m. e. a., valdovė.

Pirmosios Karalių knygos 10 skyriuje minima, kad Šebos karalienė atvykusi išbandyti Saliamono sunkiais klausimais. Karalienė į Jeruzalę atkeliavusi su didžiule palyda, su kupranugariais, apkrautais kvepalais, daugybe aukso ir brangakmeniais. Saliamonas į visus Šebos karalienės klausimus atsakęs. Tuomet ji apdovanojusi Izraelio karalių šimtu dvidešimčia talentų aukso, gausybe kvepalų ir brangakmenių. Saliamonas davęs Šebos karalienei visa, ko ši norėjusi ir prašiusi.

Naujajame Testamente, Evangelijos pagal Matą 12, 42, ši valdovė įvardijama „Pietų karaliene“, pateikiama kaip pavyzdys nenorintiems klausytis Jėzaus Kristaus pamokymų, nes pati keliavusi mokytis pas Saliamoną.

Šebos karalienė minima ir musulmonų legendose, kur įvardijama *Bilkis*. Etiopų legendose – imperatorių Saliamonidų dinastijos pradininkė (drauge su Saliamonu).

## Išnašos
Philippe Pétain

**Filipas Petenas** (, 1856 m. balandžio 24 d. – 1951 m. liepos 23 d.) – prancūzų karinis ir politinis veikėjas, generolas. Pirmojo pasaulinio karo pabaigoje jam suteiktas Prancūzijos maršalo vardas. 1940–1944 m., Antrojo pasaulinio karo metu, jis vadovavo kolaboracionistiniam Prancūzijos Viši režimui. F. Petenas, kuriam 1940 m. buvo 84 metai, yra seniausias Prancūzijos valstybės vadovas.

Pirmojo pasaulinio karo metu F. Petenas vedė Prancūzijos kariuomenę į pergalę devynis mėnesius trukusiame Verdeno mūšyje. Po nesėkmingo Nivelio puolimo ir vėlesnių maištų, F. Petenas buvo paskirtas vyriausiuoju vadu ir jam pavyko atkurti kariuomenės pasitikėjimą. Jis liko vadovauti iki karo pabaigos ir tapo nacionaliniu didvyriu. 1925–1926 m. F. Petenas vadovavo jungtinei Prancūzijos ir Ispanijos kariuomenei Maroke per Rifų karą. 1934 m. vasario–lapkričio mėnesiais ėjo karo ministro, 1939–1940 m. – ambasadoriaus Ispanijoje pareigas. Tarpukariu F. Petenas buvo vadinamas „senuoju maršalu“ (*le vieux Maréchal*).

1940 m. birželį Vokietijos kariuomenei įsiveržus į Prancūziją paskirtas vicepremjeru. Artėjant neišvengiamam pralaimėjimui mūšyje dėl Prancūzijos ir ministrų kabinetui panorus prašyti paliaubų, 1940 m. birželio 16 d. ministras pirmininkas Polis Reno atsistatydino ir rekomendavo prezidentui Alberui Lebrenui, kad šis paskirtų Peteną į jo vietą. Kitą dieną Petenas tapo ministru pirmininku. 1940 m. birželio 22 d. su nacistine Vokietija pasirašė Kompjeno paliaubas. Tada vyriausybė trumpam persikėlė į Klermoną-Feraną, vėliau – į kurortinį Viši miestelį centrinėje Prancūzijoje. Vyriausybė balsavo už Trečiosios Prancūzijos Respublikos pakeitimą Viši Prancūzija – autoritariniu režimu, bendradarbiavusiu su Ašimi. Vokietijai ir Italijai 1942 m. lapkritį okupavus ir nuginklavus Prancūziją, F. Peteno vyriausybė labai glaudžiai bendradarbiavo su nacistinės Vokietijos karine administracija.

1944 m. rugpjūtį išlaisvinus Paryžių, F. Petenas nacių išvežtas į Vokietiją. Po karo buvo teisiamas už išdavystę. Iš pradžių buvo nuteistas mirti, tačiau dėl amžiaus ir Pirmojo pasaulinio karo tarnybos bausmė (ministro pirmininko Š. de Golio sprendimu) pakeista kalėjimu iki gyvos galvos.

## Šaltiniai

|-

|-

|-
Androidinis riebalų paskirstymo tipas

**Androidinis riebalų paskirstymo tipas** – vyriškasis (be jo dar būna ginoidinis bei mišrus); riebalai yra liemens srityje, riebalų ląstelės smulkios, greitai kaupia ir praranda riebalus. Šiam nutukimo tipui būdingos riebalų sankaupos pilve, nugaroje, rankose, todėl susidaro vizualus obuolį primenančios figūros vaizdas. Dažniau jis būdingas vyrams, bet neretai pasitaiko ir tarp moterų. Androidinis (pilvinis) nutukimas yra pavojingesnis ir kelia didesnę riziką sveikatai nei ginoidinis (klubų ir sėdmenų srities).

## Šaltiniai
Fingeringas

**Fingeringas** ( – „veikimas pirštais“) – lytinis aktas, kuomet įprastai naudojamasi pirštais, siekiant lytiškai stimuliuoti moters vulvą, įskaitant varputę, arba makštį. Makšties fingeringas mediciniškai dar vadinamas **dirbtine [[Lytinė penetracija|penetracija]]**. Išangės dirginimas pirštais siekiant lytinio pasitenkinimo taip pat laikomas fingeringu.

Fingeringu asmuo gali užsiimti pats arba drauge su sekso partneriu. Akto forma, kuomet yra stimuliuoja partnerio vulva arba makštis, laikoma abipuse masturbacija ir yra tolygu varpos penetracijai ranka. Fingeringu dažnai užsiimama preliudijų metu, siekiant lytiškai susijaudinti.

## Stimuliavimas

### Vulva
Vulvos dalys, įskaitant varputę, yra erogeninės zonos. Vulvos, o ypač – varputės masažavimas yra dažniausias būdas, kurį moterys renkasi orgazmui pasiekti. Pasak tyrimų, 70–80 % moterų būtinas tiesioginis varputės dirginimas orgazmui pasiekti. Varputės galvutė gali būti masažuojama, dažniausiai tai daroma dirginant varputės gaubiamąją odą šią įvairiais judesiais. Likusioji vulvos dalis stimuliuojama fingeringo būdu.

### Makštis
Nors pati makštis ir nėra ypač jautri, jos žemutinis trečdalis pasižymi kur kas didesniu nervinių galūnių skaičiumi, kurie lytinio aktu metu moteriai sukelia malonius pojūčius. Makšties fingeringas neretai atliekamas norint stimuliuoti zoną, kartais vadinamą G-tašku. G-taškas tariamai yra apie 5 cm gilyn nuo angos pradžios, priekinėje makšties sienelėje, link bambos. Palyginus su makšties ertmės sienelėmis, jis manomai pasižymi kiek grubesniu paviršiumi. Manoma, kad pakartotinas šios vietos, o kartu – ir Skeno liaukos, fingeringas baigiasi moters ejakuliacija.

### Išangė
Išangės fingeringas gali sukelti malonius pojūčius, nes šioje vietoje yra daug nervinių galūnių, o tai dar labiau sustiprina įbedus pirštą ištempiami išangės sfinkterio raumenys. Tam, kad pajausti malonumą stimuliuojant išangę asmeninio lubrikanto naudojimas yra itin rekomenduotinas. Kai kurie žmonės linkę lytiškai dirginti vien išorinį išangės žiedą, tuo tarpu kiti be to mėgsta įbesti vieną ar kelis pirštus. Išangės fingeringu dažnai yra siekiama ne vien lytiškai sujaudinti partnerį, bet kartu ir nuteikti jį analiniam seksui – tai padeda partneriui atsipalaiduoti ir pasiruošti varpos įstūmimui į išangę. Išangės fingeringas yra itin efektyvus būdas vyrų prostatai stimuliuoti, o tai gali baigtis ir orgazmu. Šia fingeringo forma taip pat galima stimuliuoti ir moters tarpvietę.

## Išnašos
Ginoidinis riebalų paskirstymo tipas

**Ginoidinis riebalų paskirstymo tipas** – moteriškasis (be jo dar būna androidinis bei mišrus); stambesnės ir stabilesnės riebalų ląstelės kaupiasi krūtinės, pilvo, sėdmenų, šlaunų ir klubų srityje. Šis nutukimo tipas dažniau pasitaiko toms moterims, kurių figūra yra kriaušės formos. Ginoidinis (klubų ir sėdmenų srities) nutukimas yra mažiau pavojingas ir kelia mažesnę riziką sveikatai nei  androidinis (pilvinis).

## Šaltiniai
Kompjeno paliaubos (1940)

**Kompjeno paliaubos** (, ) – Prancūzijos paliaubos su Vokietija, pasirašytos 1940 m. birželio 22 d. Kompjeno miške (Prancūzija). Paliaubomis buvo užbaigtas mūšis dėl Prancūzijos. Kompjeno paliaubos pasirašytos tame pačiame traukinio vagone, kuriame 1918 m. lapkričio 11 d. sudarytos Pirmąjį pasaulinį karą užbaigusios Kompjeno paliaubos. Adolfas Hitleris sąmoningai pasirinko Kompjeno mišką paliaubų pasirašymo vieta, taip norėdamas pažeminti principinę varžovę Prancūziją.

Birželio 16 d. premjeru paskirto Filipo Peteno vyriausybė sutiko atiduoti Vokietijai du trečdalius Prancūzijos teritorijos, nutraukti karo veiksmus, nuginkluoti ir demobilizuoti Prancūzijos kariuomenę (išskyrus dalinius tvarkai palaikyti), padengti išlaidas, susijusias su okupacinės vokiečių kariuomenės išlaikymu. Valdyti Prancūzijos pietinę dalį buvo pavesta prohitlerinei F. Peteno vyriausybei, įsikūrusiai Viši mieste.

1944 m. Sąjungininkams išvadavus Prancūziją, paliaubos neteko galios.

## Šaltiniai
Toks jaunas, koks jautiesi

**Toks jaunas, koks jautiesi** () – 1951 m. JAV filmas, komedija, kurioje vaidina Monty Woolley, Thelma Ritter, David Wayne, nedidelį vaidmenį atlieka Marilyn Monroe. Režisierius – Harmon Jones.

## Siužetas
65 metų Džonas Hodžesas (*John R. Hodges*) išeina į pensiją. Likimas susiklosto taip, kad vėliau jis su inspekcija atvyksta į savo senąją gamyklą. Hodžesą į pensiją išleidęs prezidentas Luisas Makinlis (*Louis McKinley*) taip nervinasi, kad net gražioji sekretorė Harieta (*Harriet*) negali jo nuraminti. Padėtį apsunkina tai, kad Makinlio žmona Liusilė (*Lucille*) yra įsimylėjusi Džoną Hodžesą…

## Aktoriai

* Monty Woolley – John R. Hodges
* Thelma Ritter – Della Hodges
* David Wayne – Joe Elliott
* Jean Peters – Alice Hodges
* Constance Bennett – Lucille McKinley
* Marilyn Monroe – Harriet
* Allyn Joslyn – George Hodges
* Albert Dekker – Louis McKinley
* Clinton Sundberg – Frank Erickson
* Minor Watson – Harold P. Cleveland
* Wally Brown – Horace Gallagher
* Russ Tamblyn – Willie McKinley, McKinley’ių sūnus

## Kritikų atsiliepimai
Savo apžvalgoje „Dennis Schwartz Movie Reviews“ Denisas Švarcas (*Dennis Schwartz*) filmą įvertino kaip B kategorijos (mažo biudžeto komercinis filmas) ir teigė, kad „verta pažiūrėti, jei nori filmo pradžioje pagauti vaidinant Merlin Monro“.

## Nuorodos
* 
* „Toks jaunas, koks jautiesi“ svetainėje YouTube (anglų k.)

## Išnašos
Anwar Sadat

**Muhamadas Anvaras as Sadatas** (, 1918 m. gruodžio 25 d. – 1981 m. spalio 6 d.) – sudaniečių kilmės Egipto karinis ir politikos veikėjas, Egipto prezidentas (1970–1981), maršalas.

## Biografija
Gimė Mit Abu al Kumo kaime daugiavaikėje (13 vaikų) šeimoje. Tėvas – Muhamadas as Sadatas, karo ligoninės raštininkas, motina – Sit al-Barejn. Jaunystėje simpatizavo Atatiurkui, Mohandui Gandhi ir A. Hitleriui. Visi jo šeimos nariai buvo uolūs musulmonai, vaikystėje A. as Sadatas lankė pradinę religinę mokyklą, kurioje mokėsi Korano.

1925 m. šeima persikėlė į Kairo pakraštį, kur Sadatas įgijo vidurinį išsilavinimą. 1938 m. baigė Karališkąją karo akademiją Kaire ir gavo leitenanto laipsnį. Per II pasaulinį karą bendradarbiavo su Vokietijos ir Italijos specialiosiomis tarnybomis, kad išvaduotų Egiptą iš Didžiosios Britanijos. 1949–1950 m. dirbo žurnalistu, o 1950 m. vėl dirbo karo tarnyboje.

Nuo 1970 m. (po G. A. Nasero mirties) iki 1981 m. (po jo nužudymo islamo fundamentalistų per kariuomenės paradą) – Egipto prezidentas; po jo mirties Egipto prezidentu tapo Hosnis Mubarakas. Nuo 1962 m. Arabų socialistų sąjungos narys, o 1970–1978 m. – pirmininkas. 1973–1974 m. ir 1980–1981 m. – Egipto ministras-pirmininkas. 1969–1970 m. – Jungtinės Arabų Respublikos viceprezidentas.

1978 m. Sadatas su Izraelio premjeru Menachemu Beginu Niujorke pasirašė taikos sutartį, už ką kartu su Menachemu Beginu buvo apdovanoti Nobelio taikos premija. 

Nužudytas islamo fundamentalisto karininko Chalido al-Islambulio per kariuomenės paradą Kaire 1981 m. spalio 6 d.
## Šaltiniai
Þróttur Vogum

**Ungmennafélagið Þróttur** arba **Þróttur Vogum** – Islandijos futbolo klubas iš Vogaro. Sporsto klubas turi futbolo ir krepšinio komandas. 

## Istorija

Klubas įkurtas 1932 m. Dalyvavo žemesniųjų divizionų pirmenybėse. 

2021 m. rungtyniavo 2. deild (III pakopa) ir joje užėmė pirmą vietą. Po sezono perkelti į 1. deildin (II pakopa).

2022 m. sezone rungtyniavo 1. deild (II pakopa). Iš dvylikos dalyvių liko paskutinėje vietoje. Po sezono perkelti į žemesnę pakopą.

## Spalvinė gama

## Sezonai
; Pastarųjų metų sezonai

|}

## Treneriai
*  Gunnar Júlíus Helgason (2022)

## Apranga
; Sportinės aprangos pokyčiai.
* Namuose žaidžia oranžine juoda apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Mikapi

**Mikapi** ('Raudonasis senas žmogus') – mitologinė indėnų juodakojų figūra, karys, atkeršijęs už žuvusius medžiotojų būrio narius (jie buvę nužudyti iš pasalų).

Pasakojama, kad Mikapi pats vienas narsiai kovojęs, tačiau buvęs sužeistas. Jį išgelbėjęs lokys – nusinešęs prie savo urvo, apdrėbęs purvu ir dainavęs, kad šis atgytų. Lokiui pavykę ir, šio lydimas, Mikapi grįžęs į savo gyvenvietę, tuomet lokys nuėjęs savais keliais. Prie diržo Mikapi turėjęs daug skalpų. Matydami, kad atkeršyta už medžiotojų mirtis, gyventojai liovęsi gedėti.

## Išnašos
Išdaiga

**Išdaiga** (, pažodžiui 'beždžionės darbas', t. y. 'kvailystės, išdaigos, suktybės') – 1952 m. JAV filmas, komedija, kurioje vaidino Cary Grant, Ginger Rogers, Charles Coburn ir Marilyn Monroe. Režisierius – Howard Hawks. Siekiant išvengti painiojimo su nesusijusiu to paties pavadinimo 1931 m. „Marx Brothers“ filmu, kartais šis 1952 m. filmas vadinamas Hovardo Houkso „Išdaiga“ ().

## Siužetas
Keistuolis mokslininkas daktaras Barnabis Fultonas (*Barnaby Fulton*) siekia atrasti atjauninamąjį eliksyrą. Iš narvo ištrūkusi beždžionė atsitiktinai sumaišo kolbų skysčius ir tokį eliksyrą „išranda“. Tiesa, jo veikimas laikinas ir turi šalutinių poveikių. Beždžionė kolbą su šiuo skysčiu paslepia vandens talpoje, iš kurios geria laboratorijos darbuotojai. Pirmasis skysčio pavartoja pats Barnabis Fultonas ir atjaunėja, nusiperka prabangų automobolį, važinėjasi su sekretore (Merlin Monro). Jaunystės eliksyro paragauja ir Barnabio žmona, vėliau Barnabio varžovas advokatas jį paduoda į teismą, nes Barnabis davė savo žmonai eliksyro neišbandęs jo su gyvūnais. Kompanija iš Barnabio reikalauja nedelsiant pasakyti eliksyro formulę. Barnabis su žmona pavartoja milžinišką dozę jaunystės eliksyro ir ima elgtis kaip vaikai. Prabudusi Barnabio žmona prie savęs randa kaimynų paliktą jai prižiūrėti kūdikį ir savo vyro drabužius, nusprendžia, kad čia jos vyras, virtęs vaiku. Kompanija tikisi, kad po kurio laiko vaikas Barnabis grįš į savo amžių. Laboratorijos darbuotojai geria vandenį su jaunystės eliksyru ir išgyvena antrą vaikystę, vanduo baigiasi. Barnabis įlenda pro langą ir atsigula greta vaiko. Kompanija sudaro sutartį su Barnabiu dėl jaunystės eliksyro formulės, o tuo metu atsiranda indas su šiuo skyčiu. Tačiau kadangi sutartis jau pasirašyta ir jos panaikinti negalima, pinigai lieka Barnabiui ir jis gali turtingai gyventi.

## Aktoriai

* Cary Grant – Dr. Barnaby Fulton
* Ginger Rogers – Edwina Fulton
* Marilyn Monroe – Lois Laurel
* Charles Coburn – Oliver Oxley
* Hugh Marlowe – Hank Entwhistle
* Henri Letondal – Dr. Jerome Kitzel
* Robert Cornthwaite – Dr. Zoldeck
* Larry Keating – G.J. Culverly
* Douglas Spencer – Dr. Brunner
* Esther Dale – ponia Rhinelander
* George Winslow – Little Indian
* Kathleen Freeman – ponia Brannigan
* Harry Carey Jr – Reporteris
* Howard Hawks – balsas filmo pradžioje, kuris liepia Barnabiui Fultonui dar neatidaryti durų

## Kritikų atsiliepimai
Remdamasi 28 apžvalgomis vertinimų apibendrinimo svetainė „Rotten Tomatoes“ filmui suteikė 79% reitingą ir 6,8/10 balo vidurkį.

Hovardas Houksas (*Howard Hawks*) sakė, kad filmo idėja nepanaši į tiesą, todėl jis mano, kad filmas ne toks ir juokingas, koks galėtų būti. Piteris Bogdanovičius (*Peter Bogdanovich*) pažymi, kad scenos su Keriu Grantu (*Cary Grant*) ir Merlin Monro (*Marilyn Monroe*) labai geros ir apgailestauja, kad ne Merlin Monro, o Džindžer Rodžers (*Ginger Rogers*) atlieka pagrindinį vaidmenį. Tačiau Gregoris Lambas (*Gregory Lamb*) iš „The Christian Science Monitor“ teigia, kad Dž. Rodžers šiame filme pasirodė kaip „nuostabi komedijų aktorė“.

## Nuorodos
* 
* 
* „Išdaiga“ svetainėje YouTube (anglų k.)

## Išnašos
Selimas I

**Selimas I** (turk. osm. سليم الأول ; ;  1470 m. spalio 10 d. – 1520 m. rugsėjo 22 d.), dar vadinamas **Selimu Rūsčiuoju** arba **Selimu Ryžtinguoju** () – Osmanų imperijos sultonas. Nepaisant to, kad šaliai vadovavo tik aštuonerius metus (1512–1520 m.), per šį laikotarpį Osmanų imperija išsiplėtė 70% ir siekė 3,4 mln. kvadratinių kilometrų. Selimo I valdymo metu nukariautas visas Egipto Mameliukų sultonatas, įskaitant Levantą, Hidžazą, Tihamą ir patį Egiptą.

Selimo įvykdyti musulmonų pasaulio šerdies Artimuosiuose Rytuose užkariavimai ir ypač piligriminių kelių į Meką ir Mediną sergėtojo vaidmuo pelnė Osmanų imperijai iškilios musulmonų valstybės reputaciją. Jo užkariavimai reikšmingai perkėlė imperijos geografinį ir kultūrinį svorio centrą iš Balkanų į Artimuosius Rytus. Bent XVIII a. Selimo valdymo laikai pradėti romantizuoti kaip laikotarpis, kai osmanai lyderiavo likusiam musulmoniškam pasauliui. Dėl to Selimas prisimenamas kaip pirmasis teisėtas Osmanų kalifas, nors pasakojimai apie kalifato valdžios perkėlimą iš Mameliukų Abasidų dinastijos į Osmanų imperiją atsirado vėliau.

## Valdymas
Buvo jauniausias Bajazito II sūnus. Tėvo paskirtas valdė Trapezuntą, vėliau buvo sultono vietininkas Balkanuose. Tapęs sultonu Selimas tėvą ištrėmė ir įsakė išžudyti kitus pretendentus į sostą – savo brolius ir brolėnus.

Pradėjęs valdyti sunitas Selimas I Anatolijoje surengė šiitų žudynes, per kurias nužudyta apie 45 000 žmonių – žudynės masiškiausios iki XIX a. Sustiprino ir modernizavo Osmanų imperijos kariuomenę. Venecija ėmė mokėti Osmanų imperijai duoklę už Kiprą.

## Šaltiniai
Harunas al Rašidas

**Abu Džafaras Harunas ibn Muhamadas al-Mahdis** () arba **Harunas ibn al-Mahdis** (; g. apie 763 arba 766 m. – 809 m. kovo 24 d.), dažniausiai vadinamas Harunu al Rašidu () – penktasis abasidų kalifas, valdęs nuo 786 m. rugsėjo mėn. iki savo mirties 809 m. Jo viešpatavimas tradiciškai laikomas islamo aukso amžiaus pradžia. Epitetas „al Rašidas“ reiškia „ortodoksas“, „teisusis“ arba „teisingai vadovaujantis“.

Harunas Bagdade (dabartinis Irakas) įkūrė legendinę biblioteką Bait al Hikmą (kas reiškia „Išminties namai“), Jam valdant Bagdadas suklestėjo kaip pasaulinis mokslo, kultūros ir prekybos centras. Haruno valdymo metais Barmakidų giminės, suvaidinusios lemiamą vaidmenį kuriant Abasidų kalifatą, įtaka nuosekliai menko. 796 m. perkėlė savo rūmus ir valdžią į Raką (dabartinė Sirija).

799 m. Frankų delegacija atvyko pasiūlyti Harunui draugystę. Į tai atsakydamas Harunas siuntė į Karolio Didžiojo dvarą pasiuntinius su dovanomis. Viena dovanų buvo laikrodis, kurį Karolis Didysis ir jo palyda laikė užkeikimu dėl jo sklindančių garsų ir gudrybių, kurias rodydavo išmušus naujai valandai. Dalis pasakos „Tūkstantis ir viena naktis“ veiksmo vyksta Haruno rūmuose, o kai kurių pagrindinės veikėjos sekamų istorijų dalyvis yra pats Harunas.

## Šaltiniai
Maksas Levy

**Maksas Levy** (g. 1860 (vieta nežinoma) – nužudytas 1941 m. liepos mėn., Raseiniai) – advokatas, visuomenininkas, nepartinis, Raseinių žydų bendruomenės tarybos valdybos pirmininkas, Raseinių miesto tarybos narys, Raseiniuose apsigyveno XX a. pradžioje.

## Biografija
### Šeima
Tėvai: Šimšonas ir Rivka. Žmona – Ana/Niuta (g. apie 1865 – prieš 1940). Vaikai: sūnus Adolfas (apie 1887–1941); sūnus Natanas (1889–1941); sūnūs Salamonas ir Saulas prieš karą emigravo į JAV; dukra Sonia Levytė Nesanelienė.

### Veikla
1918 11 13 įkurtos visuomeninės organizacijos – Raseinių miesto komiteto sekretorius. Pirmininkas Viktoras Kuraitis. Komitetas rūpinosi parapijų komitetų kūrimusi visoje apskrityje, derėjosi su vokiečiais, sprendė sudėtingus maisto, sanitarijos klausimus, kūrė miliciją ir t. t.

1918-1919 Raseinių Miesto Tarybos vicepirmininkas.

1920 m. Raseinių piliečių klubo valdybos narys.

1920 10 03 išrinktas Raseinių miesto Lietuvos gynimo komiteto nariu.

1919 ir 1921 m. Raseinių Apskrities Tarybos narys.

1920 m., 1921 m. Raseinių miesto tarybos narys.

1924 m. Raseinių miesto tarybos pirmininkas.

1926 m. Raseinių Žydų labdarybės, socialinės pagalbos ir kultūros draugija „EZRO” (iš hebrajų k. pagalba) draugijos vienas iš steigėjų.

1928 m. Lietuvos nepriklausomybės sukaktuvių rengimo komiteto ir Karių kapų tvarkymo komiteto narys.

1929-30 m. L.D.K. Vytauto Didžiojo Komiteto Raseinių skyriaus narys.

## Šaltiniai
*Albumas „Vytauto Didžiojo mirties 500 metų sukaktuvėms paminėti 1430-1930“, 1930 m.;

*Brigys, Jonas, Pasistačius bendrą darbo tikslą, Raseiniai, 2017;

*Kantautienė, Lina, Raseinių krašto žydai. Gyvenimai ir likimai. Klaipėda, 2018;

*LCVA F.379-2-531, 532 – Raseinių miesto tarybos ir valdybos narių ir tarnautojų sąrašai;

*LCVA F.379-2-966 – Telefonograma Nr. 5261 Savivaldybių departamentui;

*LCVA F.391-4-557 – Kandidatų sąrašas į Raseinių Sinagogos valdybą. 1927 m.;

*Raseinių krašto istorijos muziejaus fondai;

*Raseinių krašto savivalda 1918-2008 m. / sudarė J. Brigys, Vilnius 2008;

*Raseinių krašto žydai. Dokumentų ir straipsnių rinkinys / sudarė L. Kantautienė, Kronta, 2004;

*https://yvng.yadvashem.org/

## Išnašos
Jacek Malczewski

**Jacekas Malčevskis** (; 1854 m. liepos 14 d. Radome, Radomo gubernija, Rusijos imperija – 1929 m. spalio 8 d. Krokuvoje, Lenkija) – lenkų dailininkas tapytojas, modernizmo ir simbolizmo atstovas.

## Biografija
Jacekas Malčevskis gimė neturtingoje šeimoje, mokėsi namuose. 1867 m. išvyko į dėdės dvarą, kur gyveno kelerius metus. 1871 m. persikėlė į Krokuvą, kur mokėsi gimnazijoje ir lankė pamokas vietos Dailės mokykloje (vėliau Krokuvos dailės akademija). Jį mokė dailininkas Janas Mateika, kuris įtikino talentingą jaunuolį užsirašyti į tapybos klasę. Tapybos studijas tęsė Paryžiaus dailės mokykloje. Grįžęs į tėvynę, J. Malčevskis buvo Krokuvos akademijos profesorius (1896–1900 ir 1912–1921 m.). 1897 m. įstojo į Krokuvos dailininkų sąjungą. Daug keliavo, aplankė Vokietiją, Austriją, Italiją, Prancūziją, Graikiją ir Turkiją.

Mirė Krokuvoje 1929 m. spalio 8 d. Palaidotas Šv. Stanislovo bažnyčios kriptoje.

## Kūryba

Iš pradžių J. Malčevskio kūryboje vyravo romantizmo stiliaus peizažai, portretai ir istorinių temų paveikslai, dažniausiai tamsių tonų. Jam įtaką darė dailininkas Arturas Grotgeris.

1890 m. jis susidomėjo simbolizmu, o jo drobių spalvos tapo šviesesnės ir ryškesnės. J. Malčevskio istoriniai veikalai – tragiška Tėvynės istorija.

Nutapė seriją autoportretų su įvairiais kostiumais (menininko, riterio ir pan.). Būdamas Lenkijos patriotas, J. Malčevskis paveiksle *Lenkų Hamletas* (1903 m.) alegoriškai perteikė nacionalinę idėją apie artėjantį tėvynės išlaisvinimą iš svetimšalių valdžios.

## Šaltiniai

## Nuorodos
* Jacek Malczewski darbai
Misikinipik

**Misikinipik** – mitologinė indėnų kri figūra, didžiulė raguota gyvatė, gyvenanti po žeme ir vandenimis. Žmonių atžvilgiu ši būtybė veikianti nepalankiai, jiems pavojinga. Misikinipik amžinai kovojanti su Perkūno būtybėmis, esanti vandenų lūšių (*Michi-Pichoux*) sąjungininkė kovoje su *[[Wesucechak]]*.

## Išnašos
Marija I

**Marija I** arba **Marija Tiudor** (, 1516 m. vasario 18 d. Grinviče – 1558 m. lapkričio 17 d. Londone) – pirmoji karūnuota Anglijos ir Airijos karalienė. Anglijos karaliaus Henriko VIII ir Ispanijos princesės Katerinos Aragonietės dukra.

## Biografija
Prieš Marijos Tiudor gimimą visi Henriko VIII ir Katerinos Aragonietės vaikai mirdavo dar negimę arba iškart po gimimo. Pirmuosius dvejus savo gyvenimo metus dėl prakaito ligos epidemijos Marija persikėlinėjo iš vienų rūmų į kitus. Tėvams išsiskyrus paskelbta neturinti paveldėjimo teisių. 1544 Henriko VIII pripažinta įpėdine po kitų jo vaikų. Jos jaunesnysis netikras brolis Eduardas VI 1547 m., sulaukęs vos devynerių, buvo karūnuotas karaliumi. Susirgęs mirtina liga 1553 m. Eduardas bandė pašalinti Mariją iš paveldėtojų linijos, nes teisingai nuspėjo ją atšauksiant protestantų reformas, įvykusias jo valdymo metu. Eduardui tais pačiais metais mirus, pagrindiniai politikai paskelbė ledi Džeinę Grei karaliene. Į tai reaguodama Marija greitai subūrė pajėgas Rytų Anglijoje ir jau po 9 dienų nuvertė Džeinę, kuriai kartu su Džeinės vyru, tėvu ir uošviu buvo įvykdytos mirties bausmės. Marija tapo pirmąja Anglijos karaliene regente, išskyrus ginčijamus Džeinės ir imperatorienės Matildos valdymus. 1554 m. liepą Marija ištekėjo už Ispanijos princo Pilypo ir tapo Habsburgų Ispanijos karaliene, šiam 1556 m. sausį tapus Ispanijos karaliumi. Vyro siūlymu Anglija pradėjo karą su Prancūzija, kurį pralaimėjusi prarado Kalė regioną ir paskutinį uostą žemyne.

Gerai žinoma dėl savo aktyvių bandymų sustabdyti Anglijos reformaciją, prasidėjusią jos tėvo Henriko VIII valdymo laikais. Jos bandymus atkurti Bažnyčiai priklausiusį turtą, konfiskuotą valdant dviem ankstesniems monarchams, sustabdė parlamentas. Per penkerius savo valdymo metus Marija žiauriai persekiojo anglikonus – sudegino 287 religinius disidentus, įskaitant kai kuriuos žymius anglikonų vyskupus ir 56 moteris. Dar trisdešimt mirė kalėjime. Dėl savo žiaurumo religinių disidentų buvo praminta „**Kruvinąja Marija**“.

Mirė 1558 m. lapkričio 17 d. Londone. Vaikų nesusilaukė. Romos katalikybės atkūrimą Anglijoje atšaukė jos jaunesnioji sesuo ir įpėdinė Elžbieta I.

## Šaltiniai
Gabrielius Micevičius

**Gabrielius Micevičius** (g. 2003 m. balandžio 25 d.) – Lietuvos futbolininkas, saugas.

Dvynys brolis Gabijus Micevičius taip pat yra futbolininkas.

## Karjera
Atstovavo Radviliškio ŠSPC (nuo 2016 m.), o nuo 2017 m. – „Šiaulių“ akademijos jaunimo ekipoms. 

### FA Šiauliai
2022 m. kovo 16 d. debiutavo Šiaulių FA gretose A lygos rungtynėse prieš „Jonavos“ klubą. Pasirodė pačioje rungtynių pabaigoje, o šiauliečiai nugalėjo varžovus rezultatu 3:0.

2022 m. spalio 15 d. rungtynėse prieš „Jonavos“ klubą pasižymėjo atlikdamas rezultatyvų perdavimą, o vėliau – pelnydamas įvartį. Po žaidėjo perdavimo Eligijus Jankauskas pelnė įvartį. O 43 minutę smūgiavo tiksliai į vartus ir rezultatas tapo 2:0. Per likusį rungtynių laiką rungtynių rezultatas nebepakito ir šiauliečiai nugalėjo varžovus rezultatu 2:0.

2023 m. liepos 8 d. A lygos rungtynėse prieš FK Sūduva pelnė lemiamą įvartį paskutinėmis mačo akimirkomis. Pasirodė po keitimo, kai FK Sūduva pirmavo (2:1), tačiau Šiauliečiai palaužė varžovus ir nugalėjo rezultatu 3:2.

2023 m. lapkričio 25 d. tapo žinoma, kad su futbolininku pratęsta sutartis.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su „Šiauliai“

## Rinktinės
Rungtyniavo U-17 ir U-21 jaunimo rinktinėse. 2025 m. buvo pakviestas į Lietuvos vyrų rinktinę, tačiau joje nedebiutavo.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Baltarusijos futbolas 2022 m.

**[[Baltarusija|Baltarusijos]] futbolo varžybos [[2022]] m.**
*  prasidėjo 2022 m. kovo d., baigėsi 2022 m. lapkričio 12 d. 
* s turnyras prasidėjo 2021 m., finalas vyko 2022 m. pavasarį.

## [[Baltarusijos futbolo supertaurė|Supertaurės rungtynės]]
----

* **[[FK BATE]] nugalėjo varžovus rezultatu 1:0 ir iškovojo trofėjų.**
----

## 2022 m. Aukščiausioji lyga
* **Aukščiausioji lyga** arba **Vyša liha** – pirmos pakopos, elito divizionas.
* Tai buvo 31–asis turnyras nepriklausomoje šalyje.

### Premjer lygos lentelė

### Pereinamosios rungtynės

Dėl išlikimo kovojo Dziaržynsko „Arsenalas“ ir Rahačoovo „Makslajn“.

* Pirmosiose rungtynėse rezultatu 3:2 nugalėjo Dziaržynsko „Arsenalas“.
----

* Bendras dviejų rungtynių rezultatas buvo .
-----

## [[2022]] m. Pirma lyga
* **Pirma lyga** – antros pakopos pirmenybės, antroji pagal pajėgumą lyga šalyje.
### Dalyviai
*  FK Smorgonʹ (15 vieta, Aukščiausioje lygoje)
*  FK Astraviec (1 vieta, Antroje lygoje)
*  FK Makslaijn (Rahačiovas) (2 vieta, Antroje lygoje)
*  FK Osipoviči (4 vieta, Antroje lygoje)
*  FK Malorita (7 vieta, Antroje lygoje) – nesugebėjo licencijuotis ir į Pirmą lygą nepateko.
*  FK Maladziečna (? vieta, Antroje lygoje)
#### Pirmos lygos lentelė

## [[2022]] m. Moterų Vyša liga
* **Moterų Vyša liga** – pirmos pakopos, elito diviziono pirmenybės.
* Dalyvavo 10 komandų. 
### Dalyvės
* Dinamo-BGU, 
* FK Minsk, 
* Zorka-BDU, 
* Baltarusijos U-19 rinktinė, 
* Bobruičanka, 
* Dniopr-Mahilau (ankstesniais metais žinoma ŽFK Nadežda pavadinimu)
* Vitebsko ekipa;
* Homelio apskrities ekipa;
* „Bresto-Dinamo“ ekipa.
* ŽFK Smorgonʹ
### Galutinė ekipų rikiuotė
* Dinamo-BGU tapo šalies čempionėmis.

Šaltiniai: Soccerway

## 2021–2022 m. [[Baltarusijos futbolo taurė]]
* **[[Baltarusijos futbolo taurė]]** () – pagrindinis futbolo taurės turnyras Baltarusijoje. Vyksta nuo 1992 m.
* Turnyras prasidėjo 2021 m. gegužės d., o finalo rungtynės bus žaidžiamos 2022 m. gegužės mėn.
### Finalo rungtynės

* **[[FK BATE|BATE]] nugalėjo varžovus finale ir iškovojo šalies futbolo taurę.**
----

## Išnašos

## Nuorodos
* RSSSF duomenų bazė:
: čempionų sąrašas
: futbolo taurės turnyrai
* BFF.BY (Oficiali svetainė)
Čikapa

**Čikapa** () – miestas Kongo pietvakariuose, Kasajaus provincijoje, 842 km nuo valstybės sostinės Kinšasos, 189 km į vakarus nuo Kanango ir apie 60 km nuo sienos su Angola. Išsidėstęs Čikapos ir Kasajaus upių santakoje. Miestas yra apie 946 km nuo jūros. Miesto plotas – 38 km². Yra oro uostas.

Nuo pat įkūrimo XX a. pradžioje Čikapa buvo deimantų kasybos centras.

## Gyventojai

## Šaltiniai

## Nuorodos
* Žemėlapis
Butembas

**Butembas** – miestas Kongo DR šiaurės rytuose, Šiaurės Kivu, netoli sienos su Uganda, į vakarus nuo Virungos nacionalinio parko, 1381 m aukštyje virš jūros lygio. Stambus verslo centras, yra katedra, oro uostas, kelios didelės ligoninės. Tarp gyventojų vyrauja nandės gentis, pasižyminti etniniu solidarumu.

## Istorija

1989 m. mieste įkurtas Grabeno katalikiškasis universitetas (). 2018–2020 m. Butembas smarkiai nukentėjo nuo Ebolos viruso epidemijos.

## Šaltiniai
Susidūrimas naktį

**Susidūrimas naktį** () – 1952 m. JAV filmas, nuaro drama, kurioje vaidino Barbara Stanwyck, Paul Douglas, Robert Ryan, Marilyn Monroe ir Keith Andes. Režisierius – Fritz Lang.

## Siužetas
Mei Doil (*Mae Doyle*) grįžta į savo gimtąjį miestą kaip ciniška moteris. Jos brolis Džo (*Joe*) baiminasi, kad jo mylimajai, žuvies konservų gamyklos darbuotojai Pegei (*Peggy*), gali baigtis kaip Mei. Mei išteka už Džerio (*Jerry*) ir susilaukia kūdikio. Ji laiminga, bet nerami, ją traukia Džerio draugas Erlas (*Earl*).

## Aktoriai
* Barbara Stanwyck – Mae Doyle D’Amato
* Paul Douglas –Jerry D’Amato
* Robert Ryan – Earl Pfeiffer
* Marilyn Monroe – Peggy
* Keith Andes – Joe Doyle
* Silvio Minciotti – tėtis D’Amato
* J. Carrol Naish – dėdė Vince
* Diane ir Deborah Stewart – Gloria D’Amato

## Kritikų atsiliepimai
Remdamasi 15 apžvalgų, vertinimų apibendrinimo svetainė „Rotten Tomatoes“ praneša, kad 73% kritikų filmą įvertino palankiai, ir filmą įvardija kaip „gaivų“.

## Nuorodos
* Marilyn Monroe filme „Susidūrimas naktį“ (YouTube kanalas, anglų k.)

## Išnašos
Lulonga

**Lulonga** – upė Kongo Demokratinėje Respublikoje; kairysis Kongo intakas. Ilgis siekia 200 km.

Prasideda šalies šiaurės centrinėje dalyje, netoliese Basankuso, sutekėjus Loporio ir Maringos upėms. Teka į vakarus ir pietvakarius, kol į šiaurę nuo Lulongos gyvenvietės įsilieja į Kongą.

Visa upė tinkama laivybai garlaiviais.

## Išnašos
Rukis

**Rukis** –  upė šiaurės vakarinėje Kongo Demokratinės Respublikos dalyje; kairysis Kongo intakas. Ilgis siekia 160 km.

Upė susidaro aukščiau Ingendės susiliejus Mombojo ir Busiros upėms, teka į vakarus-šiaurės vakarus, kol ties Mbandaka įsilieja į Kongą.

Visa upė tinkama laivybai.

## Išnašos
Išmanioji vaizdo klastotė

**Išmanioji vaizdo klastotė,** **sintetinė vaizdo klastotė** (angl. *deepfake*; *deep learning* – „giluminis mokymasis“ + *fake* – „klastotė“) – personalizuotos medijos kūrinys, kuriame nuotraukoje ar vaizdo įraše esančiam asmeniui dirbtinio intelekto pagalba suteikiamas kito asmens balsas arba veido bruožai. Nors panašaus suklastoto turinio gamyba ir nėra naujas reiškinys, išmaniosios vaizdo klastotės išsiskiria savo realistiškumu, mat pasitelkiamas mašininis mokymasis ir dirbtinis intelektas neretai siekiant manipuliuoti ar apgauti. Pagrindiniai mašininio mokymosi metodai šioms klastotėms sukurti yra pagrįsti giluminio mokymosi technologija, kur taikomos dirbtinio neuroninio tinklo sistemos, tokios kaip automatiniai kodavimo įrenginiai arba generatyvinis priešininkų tinklas (GAN).

Išmaniosios klastotės susilaukė nemažai dėmesio dėl potencialaus jų panaudojimo kuriant turinį, kuriame būtų vaizduojami lytiškai išnaudojami vaikai ar įžymybės, kerštaujama, tyčiojamasi, pateikiamos iškreiptos ar melagingos naujienos, finansinės machinacijos. Šie iššūkiai daugelyje šalių paskatino atsakingą verslą bei valdžios institucijas imtis atitinkamų ribojimų.

## Technikos
Išmaniosios vaizdo klastotės yra dirbtinio neuroninio tinklo tipas, kuris vadinamas automatiniu kodavimo įrenginiu. Pastaruosius sudaro kodavimo įrenginys, paverčiantis vaizdą į žemesnio matmens latentinę erdvę, bei dekoderis, kuris atkuria vaizdo pirminę formą. Šios vaizdo klastotės panaudoja minėtus įrankius kartu taikydamos ir universalųjį kodavimo įrenginį, kuris norimą asmenį perkelią į sukurtą latentinę erdvę. Latentinė erdvė pasižymi keliais esminiais ypatumais, susijusiais su asmens veido bruožais bei laikysena. Jiems išspręsti yra taikomas dekoderis su konkrečiai užduočiai apmokytu modeliu – numatyto taikinio informacija yra pritaikoma asmeniui, matomam originalioje nuotraukoje arba įraše.

Tam, jog rezultatas būtų kuo realistiškesnis, naudojamas ir generatyvinis priešininkų tinklas (GAN). GAN apmoko generatorių – šiuo atveju, dekoderį – bei diskriminatorių. Po to generatorius, vadovaudamasis latentinės erdvės pateikiama medžiaga, sukuria naujus vaizdus, tuo tarpu diskriminatorius įvertina, ar rodomas vaizdas yra generuojamas ir šalina bet kokius atsiradusius vaizdo defektus. Dėl šios priežasties generatorius sugeba sukurti vaizdus, kurie itin gerai atvaizduoja realybę. Abu algoritmai nuolatos tobulėja nulinės sumos žaidimo pagrindu. 

## Išnašos
JLTV

**Joint Light Tactical Vehicle** (**JLTV**) – keturių varomų ratų šarvuotasis automobilis, gaminamas „Oshkosh Corporation“ kompanijos iš JAV. Pagrindinė šių automobilių naudotoja yra JAV ginkluotosios pajėgos, tačiau jų turi ir kitų šalių kariuomenės. Šio automobilio gamyba pradėta siekiant atnaujinti nuo 1984 m. naudojamus „Humvee“ automobilius.

Pirmoji šių automobilių gaminimo studija patvirtinta 2006 m. Oshkosh Corporation laimėjo tokių šarvuočių gamybos konkursą 2015 m. rugpjūtį, o 2019 m. pradėta konkrečių modelių gamyba. Iš viso Jungtinių Valstijų sausumos pajėgos užsakė 16 901 JLTV modelį.

2022 m. vasario 9 d. pradėta gaminti atnaujintą A2 JLTV modelio versiją.

## Naudotojai
* Belgijos kariuomenė.
Užsakė 322 JLTV, kurie 2020 m. rugsėjį pakeis "Iveco LMV" parką, už 135 mln. eurų. JLTV buvo užsakyti dviejų variantų: 302 "VCL" (vadavietės ir ryšių transporto priemonė) ir 20 "Médicale" (medicininė / greitoji pagalba), 135 CLV turi būti aprūpinti lengvosios ginkluotės stotimis "deFNder®" iš "FN Herstal"[83]. 2024 m. sausio mėn. įvyko pirmasis pristatymas Belgijos kariuomenei.
*  Jungtinių Valstijų sausumos pajėgos.
Užsakė 2015 m. 2022 m. naudoja apie 19 150 visureigių.
*  Juodkalnijos ginkluotosios pajėgos.
2019 m. pasirašė 36,17 milijonų JAV dolerių vertės sutartį dėl 67 visureigių įsigijimo.
*  Lietuvos kariuomenės Sausumos pajėgos.
2019 m. užsakė 200 tokių visureigių. Vėliau kelis kartus užsakymai buvo padidinti, o 2022 m. pasirašius naują sutartį šalis gaus 500 JLTV visureigių. 2025 m. sausio 2 d. buvo baigtas pirmasis JLTV įsigijimo etapas ir į Lietuvą pristatyti visi 200 JLTV visureigių. 2026 m. vasarį Lietuvą pasiekė paskutinė visureigių partija ir šalis turėjo 500 vnt.
*  Slovėnijos ginkluotosios pajėgos.
2018 m. pasirašė sutartį dėl 38 šių visureigių įsigijimo.

## Šaltiniai
Nesivarginkite belstis

**Nesivarginkite belstis** () – 1952 m. JAV filmas, psichologinis nuaro trileris, kuriame vaidino Richard Widmark, Marilyn Monroe ir Anne Bancroft. Režisierius – Roy Ward Baker.

## Siužetas
Oro linijų pilotą Džedą Tauersą (*Jed Towers*) palieka mergina. Savo viešbutyje jis siekia auklės Nelės Forbs (*Nell Forbes*) dėmesio, tačiau pamažu supranta, kad ji pavojinga.

## Aktoriai
* Richard Widmark – Jed Towers
* Marilyn Monroe – Nell Forbes
* Anne Bancroft – Lyn Lesley
* Donna Corcoran – Bunny Jones
* Jeanne Cagney – Rochelle
* Lurene Tuttle – Ruth Jones
* Elisha Cook Jr. – Eddie Forbes
* Jim Backus – Peter Jones
* Verna Felton – Emma Ballew
* Willis Bouchey – barmenas Joe (Willis B. Bouchey)
* Don Beddoe – ponas Ballew

## Kritikų atsiliepimai
Dauguma šiuolaikinių kritikų mano, kad Marilyn Monroe vaidyba šiame filme nepakankamai įvertinta. Dabar Marilyn Monroe gerbėjai įsitikinę, jog tai yra vienas geriausių jos vaidmenų. Filmas, kaip reta, „Rotten Tomatoes“ svetainėje gavęs 100%, nors toks aukštas reitingas paremtas tik 11 recenzijų.

## Įvertinimas
Amerikos kino institutas šį filmą yra įtraukęs į sąrašą:
* 2001 m.: „AFI’s 100 Years…100 Thrills“ („100 visų aštriausio siužeto amerikiečių filmų per 100 metų Amerikos kino instituto vertinimu“) – nominuotas.

## Nuorodos
* Dramatiška Marilyn Monroe vaidyba filme „Nesivarginkite belstis“ (YouTube kanalas, anglų k.)

## Išnašos
Niagara (filmas)

**Niagara** () – 1953 m. JAV filmas, nuaro trileris, kuriame vaidino Marilyn Monroe, Joseph Cotten, Jean Peters ir Max Showalter. Režisierius – Henry Hathaway. Tai vienas pelningiausių tų metų „20th Century Fox“ filmų.

## Siužetas
Jaunavedžiai Rėjus Katleris (*Ray Cutler*) ir Polė Katler (*Polly Cutler*) nusprendžia savo medaus mėnesį praleisti prie Niagaros krioklio. Apsigyvenę name, iš kurio atsiveria nuostabus vaizdas į krioklį, juodu susipažįsta su kita jauna sutuoktinių pora – greta gyvenančiais Lumisais (*Loomis*). Nuo pat pirmųjų bendravimo dienų Katleriams patikėta maža Lumisų šeimos paslaptis. Pasirodo, Džordžas Lumisas (*George Loomis*) serga psichikos liga ir prieš pat kelionę buvo gydomas specialioje klinikoje. Padėtį apsunkina didelis sutuoktinių amžiaus skirtumas, kuris yra dingstis Džordžui pavydėti jaunosios Rouzės (*Rose*). Stebėdama kaimynus Polė Katler netyčia sužino, kad Džordžo pavydas nėra visiškai be pagrindo. Rouzė slapta susitikinėjo su gražiu jaunuoliu. Išgirdusi jų pokalbį, Polė sužino, kad įsimylėjėliai planuoja atsikratyti Džordžo…

## Aktoriai
* Marilyn Monroe – Rose Loomis
* Joseph Cotten – George Loomis
* Jean Peters – Polly Cutler
* Max Showalter – Ray Cutler (titruose Casey Adams)
* Denis O'Dea – inspektorius Starkey
* Richard Allan – Patrick
* Don Wilson – ponas Kettering
* Lurene Tuttle – ponia Kettering
* Russell Collins – ponas Qua
* Will Wright – valtininkas

## Kritikų atsiliepimai
1953 m. „The New York Times“ gyrė filmą, bet ne vaidybą. Remdamasi 22 recenzijomis, įvertinimų apibendrinimo svetainė „Rotten Tomatoes“ šiam filmui skyrė 82%.

## Nuorodos
* Ištrauka su Marilyn Monroe iš filmo „Niagara“ (YouTube kanalas, anglų k.)

## Išnašos
Kasajus (provincija)

**Kasajus** () – provincija Kongo Demokratinės Respublikos pietvakariuose. Ribojasi su Angola pietuose, su Mai Ndombe, Kvangu ir Kvilu vakaruose, rytuose – su Viduriniu Kasajumi ir Sankuru, o šiaurėje – su Čuapa. Administracinis centras – Čikapa.

Iki 2005 metų Konstitucinės reformos Kasajus buvo Vakarų Kasajaus provincijos dalimi. 2015 metais tą provinciją padalino į Kasajaus ir Vidurinio Kasajaus provincijas. Provincijos plotas – 95 631 km², o gyventojų skaičius – 3 199 891 (2005 m.). Per provinciją teka Kasajaus upė.

## Administracinis suskirstymas
Provincija skirstoma į 5 teritorijas:

* Dekesė;
* Ilebas;
* Kamonija;
* Luebas;
* Mvekas.

## Šaltiniai
Greta Ambrazaitė

**Greta Ambrazaitė** (g. 1993 m. Vilniuje) – Lietuvos poetė.

## Biografija

Vilniaus universitete studijavo lietuvių filologiją ir ispanų kalbą, 2017 m. įgijo lietuvių filologijos bakalauro laipsnį.

Kūryba publikuota kultūrinėje spaudoje, almanachuose („Poezijos pavasaris“, „Poetinis Druskininkų ruduo“, „Literatūrinės slinktys“). 2018 m. laimėjo Lietuvos rašytojų sąjungos leidyklos organizuojamą „Pirmosios knygos“ konkursą, išleistas eilėraščių rinkinys „Trapūs daiktai“. Tekstai versti į anglų kalbą.

## Bibliografija

* „Trapūs daiktai“.  Eilėraščia, Lietuvos rašytojų sąjungos leidykla, 2018.
* "Adela". Eilėraščiai, Lietuvos rašytojų sąjungos leidykla, 2022.
* "Voriukė Mimi ieško namų" (kartu su D. Norkūnu, G. Wright). Paveikslėlių knyga, Baltos lankos, 2023.

## Apdovanojimai

* „Pirmosios knygos“ konkursas (2018 m.).

## Šaltiniai
SEO

**SEO**  () – internetinio puslapio optimizavimas paieškos sistemoms/varikliams t. y. Google Search, Yahoo! Search ir kt.

Optimizavimas paieškos sistemoms yra mokslas apie svetainės tobulinimą, siekiant padidinti jos matomumą, kai žmonės ieško informacijos. SEO skirtas tik nemokamų paieškos variklio rezultatų puslapio (SERP) pozicijai gerinti. Optimizavimas galimas įvairioms paieškoms įskaitant teksto paiešką, vaizdų paiešką, vaizdo įrašų paiešką, akademinę paiešką, naujienų paiešką.

Naudojant „Google“ kaip pavyzdį, SERP pirmiausia yra pateikiami mokami paiškos rezultatai, kuriuos įmonės ar žmonės gali įsigyti per "Google Ads". Mokamos pozicijos yra 1-4, žemiau rodomi nemokami rezultatai, dažnia vadinami *natūralios paieškos* rezultatais. 

SEO procesu siekiama padidinti įmonės natūralios paieškos rezultatus, pritraukiant natūralios paieškos srautą į svetainę. Tai leidžia rinkodaros specialistams atskirti srautą, patenkantį į svetainę iš kitų kanalų, pvz., mokamos paieškos, socialinių tinklapių, persiuntimo (), tiesioginio ir natūralios paieškos srautą.

Natūralios paieškos srautas paprastai yra aukštesnės kokybės srautas, nes vartotojai aktyviai ieško konkrečios temos, produkto ar paslaugos, kuriai svetainė gali būti reitinguojama. Jei vartotojas randa tą svetainę naudodamas paieškos variklį, tai gali paskatinti geresnį prekės ženklo įtraukimą.

SEO optimizavimas dažniausiai skirstomas į **Techninį SEO**, **Vidinį SEO** ir **Išorinį SEO**. Techninis SEO dažniausiai apima programavimo darbus, kuriais siekiama atitkti "Google" standartus, dar žinomus kaip *Core Web Vitals*. Vidinis SEO – tai svetainės struktūros optimizavimas, turinio optimizavimas, meta duomenų kūrimas, vidinių nuorodų strategijos kūrimas ir daug kitų veiksmų.  Tuo tarpu išoriniu SEO siekiama pagerinti svetainės matomumą ir patikimumą internete per nuorodas, socialinės žiniasklaidos įsitraukimą ir kitokiais būdais.

## Šaltiniai

## Literatūra
*
Aukštutinė Katanga

**Aukštutinė Katanga** () – provincija Kongo Demokratinės Respublikos pietryčiuose. Ribojasi su Zambija pietuose ir rytuose, su Lualaba ir Aukštutiniu Lomamiu vakaruose, o šiaurėje – su Tanganika. Administracinis centras ir didžiausias miestas – Lubumbašis.

Iki 2005 metų Konstitucinės reformos Aukštutinė Katanga buvo Katangos provincijos, kurią jau 2015 metais padalino į 5 kitas provincijas, dalimi. Aukštutinė Katanga – vienas didžiausių vario kasybos centrų Afrikoje. Provincijos plotas – 132 425 km², o gyventojų skaičius – 3 960 945 (2005 m.).

## Administracinis suskirstymas
Provincija skirstoma į 5 teritorijas:

* Kasenga;
* Kipušis;
* Mitvaba;
* Pveitas;
* Sakanija.

## Šaltiniai
Aukštutinis Lomamis

**Aukštutinis Lomamis** () – provincija Kongo Demokratinės Respublikos pietryčiuose. Ribojasi su Aukštutine Katanga pietryčiuose, su Lualaba pietvakariuose, su Lomamiu šiaurės vakaruose ir su Tanganika šiaurės rytuose. Administracinis centras ir didžiausias miestas – Kamina.

Iki 2005 metų Konstitucinės reformos Aukštutinis Lomamis buvo Katangos provincijos, kurią jau 2015 metais padalino į 5 kitas provincijas, dalimi. Provincijos plotas – 108 204 km², o gyventojų skaičius – 2 540 127 (2005 m.). Per provinciją teka Lomamio upė.

## Administracinis suskirstymas
Provincija skirstoma į 5 teritorijas:

* Bukama;
* Kabongas;
* Kamina;
* Kaniama;
* Malemba-Nkulu.

## Šaltiniai
Sergio Scariolo

**Serdžas Skariolas** (*Sergio Scariolo*, g. 1961 m. balandžio 1 d.) – Italijos krepšinio treneris. Vienas tituluočiausių rinktinių trenerių pasaulyje (4 kartus Europos, kartą pasaulio čempionas).

Trenerio karjerą pradėjo gimtajame Brešos mieste – dirbo Brešos „Basket“, vėliau Pezaro „Scavolini“ trenerių štabuose. 1985 m. su Italijos rinktine laimėjo pasaulio karių krepšinio čempionatą.

1989 m. Skariolas debiutavo kaip vyriausiasis treneris „Scavolini“ klube ir tą patį sezoną su juo laimėjo šalies čempionatą (tebūdamas 29 metų) ir pasiekė Koračo taurės finalą. Po sezono perėjo į antrosios Italijos lygos „Aurora Desio“ komandą, o paskui keletą sezonų dirbo Bolonijos „Fortitudo“ (aukščiausias pasiekimas – Italijos lygos finalas 1995–1996 m. sezone). 1997 m. persikėlė į Ispaniją, su Vitorijos „Tau Cerámica“ laimėjo šalies taurę. Su Madrido „Real“ taip pat laimėjo čempionatą, tačiau atleistas 2002 m., kai lygos ketvirtfinalyje pralaimėjo Madrido „Estudiantes“. Perėjęs į Malagos „Unicaja“ taip pat laimėjo lygą ir taurę, pasiekė Eurolygos pusfinalį. Vėliau sekė keletas nesėkmingų Skariolo sezonų su Maskvos srities „Chimki“, Milano „Olimpia“ ir Vitorijos klubais.

2018 m. S. Skariolas išvyko į Kanadą ir dirbo Toronto „Raptors“ trenerių štabe, su juo 2019 m. laimėjo NBA. 2021 m. grįžo į Europą, su Bolonijos „Virtus“ laimėjo Europos taurę.

Serdžas Skariolas – ilgametis Ispanijos rinktinės treneris. Jai vadovavo 2009–2012 ir nuo 2015 metų. Su ja laimėjo plejadą apdovanojimų.

## Laimėjimai
* NBA: 2019 m. (kaip asist.)
* Pasaulio krepšinio čempionatas: 2019 m.
* Europos krepšinio čempionatas: 2009, 2011, 2015, 2022 m., bronza – 2017 m.
* Vasaros olimpinės žaidynės: sidabras – 2012 m., bronza – 2016 m.
* Europos taurė: 2022 m.
* ACB lyga: 2000, 2006 m.
* Ispanijos krepšinio taurė: 1999, 2005 m.
* Italijos krepšinio lyga: 1988 (kaip asist.), 1990 m.
* Italijos krepšinio supertaurė: 2021, 2022 m.
* Rusijos krepšinio taurė: 2008 m.

## Šaltiniai
Džentelmenai renkasi blondines

**Džentelmenai renkasi blondines** () – 1953 m. JAV filmas, muzikinė komedija, kurioje pagrindinius vaidmenis atliko Jane Russell ir Marilyn Monroe, režisierius – Howard Hawks. Filmas pastatytas pagal to paties pavadinimo 1949 m. miuziklą, kuris savo ruožtu sukurtas remiantis 1925 m. Anitos Lus (*Anita Loos*) komediniu romanu „Džentelmenai renkasi blondines: intymus profesionalės dienoraštis“ ().

## Siužetas

Pramoginių pasirodymų merginos blondinė Lorelei Ly (*Lorelei Lee*) ir brunetė Dorotė Šou (*Dorothy Shaw*) laineriu „Queen Mary“ plaukia Paryžiun į gastroles, jas persekioja įtartinas Lorelei sužadėtinio tėvo pasamdytas seklys, taip pat turtingas, įsimylėjęs senukas ir daugybė žavių gerbėjų. Abi merginos trokšta ištekėti, bet Dorotė nori santuokos iš meilės, o Lorelei – tik iš išskaičiavimo. Po daugybės nuotykių filmo pabaigoje draugės tuo pačiu metu susituokia šio lainerio denyje.

## Aktoriai
* Jane Russell – Dorothy Shaw
* Marilyn Monroe – Lorelei Lee
* Charles Coburn – ponas Francis „Piggy“ Beekman
* Elliott Reid – Ernie Malone
* Tommy Noonan – Gus Esmond Jr.
* George Winslow – Henry Spofford III
* Marcel Dalio – teismo pareigūnas
* Taylor Holmes – ponas Esmond Sr.
* Norma Varden – Lady Beekman
* Howard Wendell – Watson
* Steven Geray – viešbučio vadybininkas
* Henri Letondal – Grotier (titruose nenurodytas)
* Noel Neill – keleivis (titruose nenurodytas)
* Jean Del Val – laivo kapitonas (titruose nenurodytas)

## Kritikų atsiliepimai
Remdamasi 41 recenzija, įvertinimų apibendrinimo svetainė „Rotten Tomatoes“ filmui suteikė 98% reitingą ir 7,8 balo iš 10. Vokiečių kino režisierius Raineris Verneris Fasbinderis teigia, jog tai vienas iš dešimties geriausių kada nors sukurtų filmų.

## Nuorodos
* Filmo „Džentelmenai renkasi blondines“ ištrauka su Marilyn Monroe („YouTube“ kanalas, anglų k.)

## Išnašos
AS Vita Club

**Kinšasos „Vita Club“**, o angliškuose šaltiniuose žinomas kaip **Association Sportive Vita Club**, o trumpai **AS Vita Club** – Kongo Demokratinės Respublikos futbolo klubas, įsikūręs Kinšasoje. 

## Istorija
Klubas buvo suformuotas 1935 m. Turi futbolo, krepšinio, rankinio, tinklinio ekipas.

Futbolininkai – daugkartiniai šalies čempionai. Atstovavo Kongo DR Afrikos taurių turnyruose.

2021–2022 m. sezone rungtyniavo aukščiausioje lygoje.

## Pasiekimai
Šalies čempionais tapo 15 kartų. Aštuonis kartus iškovojo šalies futbolo taurę ir vieną kartą – Supertaurę.

 **Aukščiausia lyga**
* **Čempionai (15):** 1970, 1971, 1972, 1973, 1975, 1977, 1980, 1988, 1993, 1997, 2003, 2010, 2014–2015, 2017–2018, 2020–2021 m.

 **Futbolo taurė**
* **Nugalėtojai (8):** 1971, 1972, 1973, 1975, 1977, 1981, 1982, 1983 m.

 **Supertaurė**
* **Nugalėtojai (1):** 2015 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniavo žalia apranga; išvykose dėvėjo geltona.

## Išnašos

## Nuorodos
* oficiali svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive